Jaśkowiec saavutti Falunin MM-kilpailuissa 2015 Justyna Kowalczykin kanssa pronssia vapaan hiihtotavan parisprintissä. Hän sijoittui 10 kilometrin vapaan hiihtotavan kilpailussa 14:nneksi ja henkilökohtaisessa sprintissä 32:nneksi. Pyeongchangin olympialaisissa 2018 hän oli vapaan hiihtotavan parisprintissä Kowalczykin kanssa seitsemäs, viestissä neljännen osuuden hiihtäjänä kymmenes, 10 kilometrin vapaan hiihtotavan kilpailussa 24:s, 15 kilometrin yhdistelmähiihdossa 30:s ja henkilökohtaisessa perinteisen hiihtotavan sprintissä 37:s.